Minna Canthin kirje Juhani Aholle 23.3.1887
Kuopiossa 23 p. Maalisk. 1887.

 Herra Brofeldt!

Olen surulla ja ikävällä lukenut sen, mitä olitte Savossa kirjoittaneet ystävistäni, minusta ja meidän pyrinnöistämme. Ymmärrätte varmaan, ettei tämän jälkeen enää mitään yhteyttä voi välillämme olla. Sama koskee myös Järnefeltin perhettä, sillä minä katson, että tämä oikeastaan on heidän työtään, heidän vaikutuksensa seurauksia.

Olemme siis tästä lähtein vieraat toisillemme. Tahdoin sen sanoa, ettei tavatessa erehdyksiä syntyisi.

 Minna Canth.

Lähde: Canth, Minna 1944: Kirjeitä vuosilta 1860–1897. Toimittaneet Irja Harmas, Greta Thesleff, Helle Kannila ja Hilja Vilkemaa. Kustannusosakeyhtiö Otava, Helsinki.

Kirjeet
Minna Canth
1887
1944